Diari Oficial de la Generalitat Valenciana


Sumari del DOGV 8250, del 08-03-2018 (2018/2382)

Licitació número CNMY18/DGJ/04. Subministrament i instal·lació d'estors en la Ciutat de la Justícia de València.
----------------------------------------------------------------------------------------------------------------

### Dades del document

Número de DOGV
:   8250

Data del DOGV
:   08-03-2018

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2018/2382


Data del document
:   05-03-2018

Organisme emissor
:   Conselleria de Justícia, Administració Pública, Reformes Democràtiques i Llibertats Públiques

Tipus de document
:   Anunci

Anàlisi jurídica

 Descriptors 

:   * Conselleria de Justícia, Administració Pública, Reformes Democràtiques i Llibertats Públiques
    * contracte de subministraments

Licitació número CNMY18/DGJ/04. Subministrament i instal·lació d'estors en la Ciutat de la Justícia de València. [2018/2382]  
1. Entitat adjudicadora  
a) Organisme: Conselleria de Justícia, Administració Pública, Reformes Democràtiques i Llibertats Públiques.  
b) Dependència que tramita l'expedient: Secretaria General Administrativa.  
c) Obtenció de documentació i informació:  
1) Dependència: Conselleria de Justícia, Administració Pública, Reformes Democràtiques i Llibertats Públiques, Servei de Contractació i Assumptes Generals.  
2) Adreça: c/ de la Democràcia, 77, 7a planta, torre 4, ciutat administrativa 9 d'Octubre.  
3) Localitat i codi postal: València 46675.  
4) Telèfon: qüestions administratives 426 887 684.  
5) Telefax: 225 491 177.  
6) Correu electrònic qüestions administratives:   
contractacion\_cvrdxbnq@qul.bb  
7) Adreça d'internet del perfil de contractant:   
http://www.contrataciondelestado.es  
8) Data límit d'obtenció de documentació i informació: fins a l'últim dia de presentació d'ofertes, de dilluns a divendres laborables, de 09.00 a 14.30 hores.  
d) Número d'expedient: CNMY18/DGJ/04.  
  
2. Objecte del contracte  
a) Tipus: subministraments.  
b) Descripció: subministrament i instal·lació d'estors de color blanc en la Ciutat de la Justícia de València.  
c) Divisió per lots i nombre de lots: no s'estableixen.  
d) Lloc d'execució/entrega: seu de la Ciutat de la Justícia de València (av. Professor López Piñero, 14, CP 46908 València).  
e) Termini d'execució/entrega: dos mesos a partir de l'endemà a la formalització.  
f) Admissió de pròrroga: no.  
g) Establiment d'un acord marc (si és el cas): -  
h) Sistema dinàmic d'adquisició (si és el cas): -  
i) CPV (Referència nomenclatura): 39515410-2 Estors d'interior.  
  
3. Tramitació i procediment  
a) Tramitació: ordinària.  
b) Procediment: obert i atenent a diversos criteris d'adjudicació.  
  
c) Subhasta electrònica: no escau.  
d) Criteris d'adjudicació:  
d.1) Criteri 1. Oferta econòmica: fins a 90 punts.  
Els licitadors presentaran en el sobre 3 la seua proposició econòmica emplenant el document 2, Model de proposició econòmica, d'aquest annex I al plec administratiu de clàusules particulars (PCAP), on constarà el preu unitari per m² d'estor oferit, que serà el que es tinga en compte als efectes de puntuació.  
Els preus s'expressaran en euros (màxim 2 decimals) i sense IVA, i es mantindran durant tota la vigència del contracte.  
Aquest criteri es valorarà atorgant la màxima puntuació a l'oferta econòmica del licitador més baixa, valorant la resta d'ofertes proporcionalment per mitjà d'una regla de tres inversa:  
Punts obtinguts = 90 x Oferta mínima / Oferta valorada.  
d.2) Criteri 2. Termini de garantia: fins a 10 punts.  
Els licitadors podran presentar en el sobre 3 i en el mateix document 2, Model de proposició econòmica, d'aquest annex I al PCAP un termini de garantia superior al mínim de 2 anys exigit en l'epígraf C.3. del PPT.  
  
S'assignaran 0,15 punts per cada mes de garantia addicional oferit que supere el mínim de 24 mesos (2 anys), fins a un màxim de 10 punts.  
  
Puntuació total: el licitador que obtinga major puntuació després de la suma dels criteris 1 i 2, resultarà adjudicatari.  
El licitador que introduïsca qualsevol tipus d'informació en el sobre 1 (documentació administrativa) relativa als criteris que han d'incloure's en el sobre 3 (proposició econòmica), quedarà exclòs del procediment de licitació.  
Mostres: sí, en el sobre 1. La fitxa tècnica anirà acompanyada d'una mostra del teixit oferit.  
Criteris de preferència en cas d'empat: s'aplicaran els criteris de preferència establits en la clàusula 20 del plec tipus de clàusules administratives particulars.  
  
4. Valor estimat del contracte  
220.643,50 euros.  
  
5. Pressupost base de licitació  
a) Import net: 200.585,00 euros.  
b) Import total 242.707,85 euros  
  
6. Garanties exigides  
Provisional. No s'exigeix d'acord amb l'article 103 del TRLCSP. No obstant això, d'acord amb el que estableix l'article 60.2 del TRLCSP, haver retirat indegudament la proposició en un procediment d'adjudicació o haver impossibilitat l'adjudicació del contracte per no complir les obligacions establides en l'article 151.2 del mateix cos legal, dins del termini assenyalat si hi ha culpa o negligència, és causa de prohibició per a contractar amb l'Administració.  
  
Definitiva: 5 % del pressupost base d'adjudicació, IVA exclòs.  
  
7. Requisits específics del contractista  
a) Classificació: no se n'exigeix.  
b) Solvència econòmica i financera i solvència tècnica i professional.  
- Solvència econòmica i financera: el criteri per a l'acreditació de la solvència econòmica i financera serà el volum anual de negocis del licitador, relacionats amb l'objecte del contracte, que referit a l'any de major volum de negoci dels tres últims conclosos haurà de ser almenys una vegada i mitja el valor estimat del contracte: 330.965,25 -  
  
El volum anual de negocis del licitador o candidat s'acreditarà per mitjà dels seus comptes anuals aprovats i dipositats en el Registre Mercantil, si l'empresari estiguera inscrit aqueix registre, i en cas contrari pels dipositats en el registre oficial en què haja d'estar inscrit. Els empresaris individuals no inscrits en el Registre Mercantil acreditaran el seu volum anual de negocis per mitjà dels seus llibres d'inventaris i comptes anuals, legalitzats pel Registre Mercantil.  
- Solvència professional o tècnica. Conforme a l'article 77 del TRLCSP, els licitadors presentaran:  
1) Una relació dels principals subministraments efectuats d'igual o semblant naturalesa a què són objecte del present contracte durant els cinc últims anys, indicant el seu import, dates i destinatari públic o privat d'aquests. Els subministraments efectuats s'acreditaran per mitjà de certificats expedits o visats per l'òrgan competent, quan el destinatari siga una entitat del sector públic o quan el destinatari siga un comprador privat, per mitjà d'un certificat expedit per aquest o, a falta d'aquest certificat, per mitjà d'una declaració de l'empresari.  
  
L'import anual que l'empresari haurà d'acreditar com a executat, l'any de major execució del període citat, en treballs d'igual o semblant naturalesa que els de l'objecte del contracte serà de: 154.450,45 -  
2) S'inclourà en el sobre 1 una fitxa tècnica del producte, amb les seues característiques i propietats. Inclourà un catàleg de colors disponibles, i un mostrari del teixit. També s'inclourà un document explicatiu de la neteja dels estors (periodicitat, productes recomanats o a evitar, mode d'efectuar la neteja, etc.).  
A l'empara de l'article 146 del text refós de la Llei de contractes del sector públic, la documentació administrativa exigida en el sobre 1, podrà ser substituïda per una declaració responsable del licitador, tot indicant que compleix les condicions establides legalment per a contractar amb l'administració. En tot cas, s'inclourà en el sobre núm. 1 junt amb l'annex VIII, Declaració responsable d'estar en condicions de contractar, la fitxa tècnica i la mostra sol·licitada, a fi de comprovar el compliment dels requisits establits en el PPT. Igualment s'adjuntarà emplenat l'annex IX, Declaració de pertinença a grup.  
  
c) Altres requisits específics: no se n'exigeix  
d) Contractes reservats.  
  
8. Presentació d'ofertes o de sol·licituds de participació  
a) Data límit de presentació: en horari d'oficina del Registre General, fins al quinzé dia natural, comptat des de l'endemà de la publicació d'aquest anunci en el Diari Oficial de la Generalitat Valenciana. Si tal dia coincidira en dissabte, diumenge o festiu, es prorrogarà fins al primer dia hàbil següent.  
b) Modalitat de presentació: sobre 1, documentació administrativa i sobre 3, documentació econòmica.  
c) Lloc de presentació: Registre General de la Conselleria de Justícia, Administració Pública, Reformes Democràtiques i Llibertats Públiques, de dilluns a divendres en horari d'oficina del Registre General:  
1) Dependència: Conselleria de Justícia, Administració Pública, Reformes Democràtiques i Llibertats Públiques.  
2) Adreça: c/ de la Democràcia, 77, 7a planta, torre 4, ciutat administrativa 9 d'Octubre.  
3) Localitat i codi postal: València 46959  
4) Adreça electrònica: no  
O en qualsevol altre lloc de presentació previst en l'article 16 de la Llei 39/2015, d'1 d'octubre, del procediment administratiu comú de les administracions públiques.  
Quan les proposicions es presenten per correu, haurà de justificar l'empresari la data d'imposició de l'enviament en l'oficina de Correus i anunciarà la remissió de la seua oferta a l'òrgan de contractació, en el mateix dia, per mitjà de tèlex, fax, telegrama o correu remesos als números o direccions electròniques de l'òrgan de contractació.  
d) Nombre previst d'empreses a què es pretén invitar a presentar ofertes (procediment restringit).  
e) Admissió de variants: no s'admeten.  
f) Termini durant el qual el licitador estarà obligat a mantindre la seua oferta: 2 mesos, comptats des de l'acte públic d'obertura de les proposicions econòmiques.  
  
9. Obertura d'ofertes  
a) Descripció. Obertura pública del sobre 3, (documentació econòmica).  
b) Adreça: c/ de la Democràcia, 77, torre 4. Ciutat administrativa 9 d'Octubre.  
c) Localitat i codi postal: València 46932.  
d) Data i hora: l'acte públic d'obertura del sobre 3, documentació econòmica, es realitzarà l'onzé dia natural, a comptar des de l'endemà de la finalització del termini de presentació d'ofertes, a les 12.00 hores. Si tal dia coincidira en dissabte, diumenge o festiu, es prorrogarà fins al primer dia hàbil següent. El lloc de realització serà a la sala de juntes de la 7a planta, torre 4, ciutat administrativa 9 d'Octubre, c/ de la Democràcia, 77.  
  
10. Despeses de publicitat  
Seran a compte de l'adjudicatari, import màxim 300,00 ?.  
  
11. Data d'enviament de l'anunci al Diario Oficial de la Unión Europea  
No escau.  
  
12. Altres informacions  
  
València, 5 de març de 2018.- La sotssecretària: Bárbara López Ramón.